rejauldu/bengali-wikipedia huggingface dataset:
বদলপুর ইউনিয়ন বাংলাদেশের উত্তর পূর্বে সিলেট বিভাগের হবিগঞ্জ জেলার আজমিরীগঞ্জ উপজেলার একটি ইউনিয়ন।   অবস্থান ও আয়তন  হবিগঞ্জ জেলার আজমিরীগঞ্জ উপজেলার উত্তর প্রান্তে অবস্থিত বদলপুর ইউনিয়ন। আজমিরীগঞ্জ উপজেলা সদর থেকে বদলপুরের দূরত্ব প্রায় ৯.৫ কিলোমিটার। বদলপুরের উত্তর ও পশ্চিম দিকে বয়ে চলেছে কালনী–কুশিয়ারা নদী। বদলপুর ইউনিয়ন আজমিরীগঞ্জ উপজেলার সবচেয়ে বড় ইউনিয়ন। এই ইউনিয়নের উত্তর দিকে অবস্থিত সুনামগঞ্জের শাল্লা উপজেলা ও বানিয়াচং উপজেলার দৌলতপুর ইউনিয়ন, পূর্ব দিকে অবস্থিত বানিয়াচং উপজেলার দৌলতপুর, কাগাপাশা ও বানিয়াচং উত্তর পূর্ব ইউনিয়ন, দক্ষিণ দিকে অবস্থিত জলসূখা ইউনিয়ন ও বানিয়াচং উপজেলার বানিয়াচং উত্তর পশ্চিম ইউনিয়ন, পশ্চিম দিকে অবস্থিত সুনামগঞ্জের শাল্লা উপজেলা এবং দক্ষিণ–পশ্চিম দিকে অবস্থিত আজমিরীগঞ্জ সদর ইউনিয়ন।   নদনদী   বদলপুর ইউনিয়নের উল্লেখযোগ্য নদী হচ্ছে কুশিয়ারা নদী। ইউনিয়নে বেশ কিছু খাল আছে  উল্লেখযোগ্য খালের নাম-  কাটাখালী খাল  কৈয়া খাল  শিক্ষাপ্রতিষ্ঠান   এই ইউনিয়নে শিক্ষার হার ২৫%(২০০১ এর শিক্ষা জরীপ অনুযায়ী)  সরকারী প্রাথমিক বিদ্যালয় সংখ্যা ১১টি  বেসরকারী প্রাথমিক বিদ্যালয় সংখ্যা ৬টি  উচ্চ বিদ্যালয় সংখ্যা ১টি  মাদ্রাসা ৩টি  কলেজ ১টি   প্রশাসনিক এলাকা     ঝিলুয়া  বলদী   বছিখালী   পূর্বকালনী   পাহাড়পুর   মামুদপুর  শান্তিপুর   মাটিয়াকাড়া   পাহাড়পুর বাজার  উদয়পুর  চরমামুদপুর   কাটাখালী   কৈয়া   গোপী   বদলপুর   দিঘলবাগ   হরিপুর   নদীপুর   পিরিজপুর   নোয়াগাও   হিলালপুর   পূর্ব পিটুয়াকান্দি   পিটুয়ারকান্দি   দর্শনীয় স্থান   পাহাড়পুর রামকৃষ্ণ মন্দির   তথ্যসূত্র   বিষয়শ্রেণী:আজমিরীগঞ্জ উপজেলার ইউনিয়ন
আলগড়া কালিম্পং জেলার একটি ছোট শহর। এটি পশ্চিমবঙ্গের কালিম্পং জেলার কালিম্পং শহর থেকে ১৫ কিলোমিটার পূর্বে অবস্থিত। এটি ১,৭৮০ মিটার (৫,৮৪০ ফুট) উচ্চতায় অবস্থিত এবং ২০০১এর আদমশুমারি অনুযায়ী এর জনসংখ্যা প্রায় ৩,০০০।   ইতিহাস  প্রাচীন দামসং গাদির (দামশং দুর্গ) অবশেষের জন্য আলগারাহ বিখ্যাত। কথিত আছে যে লেপচা রাজা গায়াবো আচুক গায়েবি শক্তির সহায়তায় ঋষি নদী থেকে বড় গোলাকার মসৃণ পাথর আনিয়ে এই দুর্গটি ১৬৯০ সালে তৈরি করেছিলেন এবং দুর্গের অবশেষ এখনও আছে। রাজা গয়েবো আচুককে নিয়ে প্রজন্ম থেকে প্রজন্মান্তরে অনেক গল্প জেনেছে। এটা বিশ্বাস করা হয় যে তিনি একরকম অতিপ্রাকৃত শক্তির অধিকারী ছিলেন। কথিত আছে তিনি অতিপ্রাকৃত শক্তি দ্বারা তার অনেক ধন রক্ষিত করে রেখেছেন এবং এখানের টানেলগুলির নির্মিত করেছেন। দুর্গটি প্রাথমিকভাবে ভুটানের ড্রুকপাশদের সাথে লড়াই করার জন্য নির্মিত হয়েছিল। ড্রুকপাশরা এই জায়গাটি জয় করত বলে বহু কল্পকাহিনী রয়েছে যেহেতু বিশ্বাস করা হয় যে রাজা গাইবো আচুককে জালিয়াতির মাধ্যমে ড্রুকপা রাজা হত্যা করেছিলেন। কথিত আছে যে রাজা গায়াবো আচুক কিছু প্রাচীন যাদু অনুশীলন করতেন, যার মধ্যে একটি ছিল যদি কারো দেহ টুকরো টুকরো করা এবং স্বয়ংক্রিয়ভাবে পুনরায় যোগ করতে পারা। তাই ড্রুকপা রাজা একটি পরিকল্পনা করেন ও রাজা গায়াবো আচুককে এর ফাদে পা দেন। ড্রুকপা রাজা তাঁর দেহ থেকে মাথা কেটে তাঁর অর্ধ-কাটা ঘাড়ে ছাই লাগিয়ে দেন যেন পরে রাজা গায়াবো আচুকর মাথা জোড়া লাগতে না পারে, এতে করে লেপচা রাজার মৃত্যু হয়। এটি বিশ্বাস করা হয় যে কোন ড্রুকপা সেই জায়গায় ঘুরতে এলে অতিপ্রাকৃত শক্তির কারণে তার মৃত্যু হয়।  দুর্গটি পরে ব্রিটিশ ইস্ট ইন্ডিয়া কোম্পানি বাহিনীকে রক্ষা করতে ব্যবহৃত হয়েছিল। ১৮৬৪-এর অ্যাংলো-ভুটান যুদ্ধের পরে দুর্গটি ধ্বংসস্তূপে পতিত হয়। প্রতি বছর ২০ ডিসেম্বর, সংলগ্ন সমস্ত অঞ্চল (কালিম্পং, দার্জিলিং, সিকিম) থেকে লেপচারা রাজা গায়াবো আচুকের জন্মদিন উদ্‌যাপন করে এবং লেপচা উপজাতির দ্বারা প্রজন্ম থেকে প্রজন্মের ধরে চলা অনুষ্ঠানগুলিতে অংশ নিতে দামসং দুর্গে আসেন।   তথ্যসূত্র   বিষয়শ্রেণী:কালিম্পং জেলার শহর বিষয়শ্রেণী:কালিম্পং জেলার গ্রাম
জন বয়ন্টন প্রিস্টলি  (; ১৩ সেপ্টেম্বর ১৮৯৪ - ১৪ আগস্ট ১৯৮৪) একজন ইংরেজ ঔপন্যাসিক, নাট্যকার, সম্প্রচারক ও সামাজিক ধারাভাষ্যকার। ইয়র্কশায়ারের জন্ম হওয়াতে তার কথাসাহিত্যে সেখানকার গল্প চিত্রিত হয়ে থাকে, বিশেষ করে দ্য গুড কম্প্যানিয়ন্স-এ, যা প্রথম তাকে জনপ্রিয়তা এনে দেয়। তিনি সময়ের নতুন তত্ত্বের বিকাশ ঘটান যাতে অতীত, বর্তমান ও ভবিষ্যতের বিভিন্ন দিকের সংযোগ দেখা যায়।  ১৯৪০ সালে ব্রিটেনের যুদ্ধ চলাকালীন তিনি ধারাবাহিকভাবে কয়েকটি ছোট প্রপাগান্ডা বেতার আলাপচারিতা অনুষ্ঠান সম্প্রচার করেন, যা নাগরিকদের নৈতিকতা বৃদ্ধিতে সহায়তা করে। পরের বছরগুলোতে তার বামপন্থী মতাদর্শের কারণে সরকারের সাথে তার মতপার্থক্য সৃষ্টি হয় এবং তা কল্যাণ রাষ্ট্র গঠনে ভূমিকা পালন করে।  প্রারম্ভিক জীবন প্রিস্টলি ১৮৯৪ সালের ১৩ই সেপ্টেম্বর ইংল্যান্ডের ইয়র্কশায়ারের ম্যানিংহামের ৩৪ মানহাইম রোডে জন্মগ্রহণ করেন। তার পিতা জোনাথন প্রিস্টলি (১৮৬৮-১৯২৪) একজন প্রধান শিক্ষক ছিলেন এবং মাতা এমা (জন্ম: হোল্ট; ১৮৬৫-১৮৯৬)। তার যখন দুই বছর বয়স, তখন তার মাতা মৃত্যুবরণ করেন। তার মায়ের মৃত্যুর চার বছর পর তার পিতা পুনরায় বিয়ে করেন।Lincoln Konkle, J. B. Priestley, in British Playwrights, 1880–1956: A Research and Production Sourcebook, by William W. Demastes, Katherine E. Kelly; Greenwood Press, 1996  প্রিস্টলি প্রথম বিশ্বযুদ্ধের সময়ে ব্রিটিশ সেনাবাহিনীতে কর্তব্যরত ছিলেন। তিনি ১৯১৪ সালের ৭ই সেপ্টেম্বর ডিউক অব ওয়েলিংটনের রেজিমেন্টে যোগ দান করেন এবং ১৯১৫ সালের ২৬শে আগস্ট ল্যান্স-কর্পোরাল হিসেবে ফ্রান্সে ১০ম ব্যাটেলিয়নে তার পদায়ন ছিল। যুদ্ধ থেকে ফেরার পর তিনি ট্রিনিটি কলেজ, কেমব্রিজে ভর্তি হন। তিনি সেখানে নব্য-গঠিত ইংরেজি ট্রাইপোসের প্রথম শিক্ষার্থীদলের একজন। এরপর তিনি ইতিহাস বিভাগে স্থানান্তরিত হন এবং ১৯২১ সালে উর্ধ্বতন-দ্বিতীয় শ্রেণিতে ডিগ্রি অর্জন করেন।"University Intelligence", The Times, 14 June 1920, p. 9."Cambridge Tripos Lists", The Times, 20 June 1921, p. 14.  তথ্যসূত্র  বহিঃসংযোগ   The Official J. B. Priestley website  The J. B. Priestley Society  J. B. Priestley Papers at the Harry Ransom Center at the University of Texas at Austin  J. B. Priestley biography at Spartacus Educational  J. B. Priestley Archive at the University of Bradford  Priestley in the Theatre Collection, University of Bristol  John Angerson's English Journey . Photographer Angerson retraces J.B. Priestley's footsteps 75 years after publication of Priestley's seminal travelog, English Journey. Article by Graham Harrison for the Photo Histories web site.  1944 film of Priestley at work at British Pathé            BBC Archives – J. B. Priestley's 'Postscript' – radio broadcast from 5 June 1940    বিষয়শ্রেণী:১৮৯৪-এ জন্ম বিষয়শ্রেণী:১৯৮৪-এ মৃত্যু বিষয়শ্রেণী:২০শ শতাব্দীর ইংরেজ ঔপন্যাসিক বিষয়শ্রেণী:২০শ শতাব্দীর ইংরেজ নাট্যকার বিষয়শ্রেণী:২০শ শতাব্দীর ইংরেজ লেখক বিষয়শ্রেণী:ইয়র্কশায়ারের লেখক বিষয়শ্রেণী:ইংরেজ পারমাণবিক অস্ত্র বিরোধী সক্রিয়কর্মী বিষয়শ্রেণী:ইংরেজ পুরুষ ঔপন্যাসিক বিষয়শ্রেণী:ইংরেজ পুরুষ নাট্যকার বিষয়শ্রেণী:ইংরেজ সমাজতাত্ত্বিক বিষয়শ্রেণী:ট্রিনিটি হল, কেমব্রিজের প্রাক্তন শিক্ষার্থী বিষয়শ্রেণী:প্রথম বিশ্বযুদ্ধে ব্রিটিশ সামরিক কর্মকর্তা বিষয়শ্রেণী:ব্র্যাডফোর্ডের লেখক বিষয়শ্রেণী:সময়ের দার্শনিক বিষয়শ্রেণী:অর্ডার অব মেরিটের সদস্য বিষয়শ্রেণী:জেমস টেইট ব্ল্যাক মেমোরিয়াল পুরস্কার প্রাপক
ফিয়ার ফ্যাক্টর: খতরোঁ কে খিলাড়ি – মেড ইন ইন্ডিয়া এন্ডেমল শাইন ইন্ডিয়া দ্বারা প্রযোজিত ভারতীয় শারীরিক কসরতভিত্তিক আপাতবাস্তব টেলিভিশন অনুষ্ঠান খতরোঁ কে খিলাড়ির একটি স্পিন-অফ মৌসুম ছিল। ভারতে ধারণ করা এই অনুষ্ঠানে ২০২০ সালের সালের ১লা আগস্ট তারিখে শুরু হয়ে সালের ৩০শে আগস্ট তারিখে ফাইনালের মাধ্যমে সম্পন্ন হয়েছে। মূল অনুষ্ঠানের মতো এই অনুষ্ঠানটিও ভারতীয় টেলিভিশন চ্যানেল কালার্স টিভিতে সম্প্রচারিত হয়েছে। এই অনুষ্ঠানটি ফারাহ খানের পাশাপাশি রোহিত শেট্টি উপস্থাপনা করেছেন।  ৯ জন প্রতিযোগীর অংশগ্রহণে অনুষ্ঠিত এই অনুষ্ঠানটি ভারতীয় অভিনেত্রী নিয়া শর্মা জয়লাভ করেছেন, অন্যদিকে করন ওয়াহী এবং জেসমিন ভসীন যথাক্রমে প্রথম এবং দ্বিতীয় রানার-আপ হয়েছেন।  বিন্যাস এই অনুষ্ঠানের মূলভাবটি হচ্ছে চরম চ্যালেঞ্জিং পরিস্থিতিতে প্রতিযোগীদের শারীরিক এবং মানসিক শক্তি পরীক্ষা করা। সাধারণত অভিনয়শিল্পী, মডেল অথবা খেলোয়াড়দের মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।  প্রতিটি মৌসুম ভারতের বাইরে একটি দেশে অনুষ্ঠিত হলেও এই স্পিন-অফ অনুষ্ঠানটি ভারতেই অনুষ্ঠিত হয়েছে। এই অনুষ্ঠানে প্রতিযোগীদের উচ্চ-অ্যাড্রেনালিন কসরত করানো হয়, যা অনুষ্ঠানের অগ্রগতির সাথে সাথে ক্রমান্বয়ে আরও কঠিন হয়ে উঠে। প্রতিটি কসরত শারীরিক শক্তি, ভয়-ভিত্তিক চ্যালেঞ্জ এবং সহনশীলতার মতো তিনটি ভিন্ন বিভাগে ভাগ করা হয়। শারীরিক শক্তির মধ্যে উচ্চতা থেকে লাফিয়ে পড়া, শক্তিশালী স্রোতে সাঁতার কাটা অথবা ঝুলন্ত সেতু অতিক্রম করার মতো কসরত অন্তর্ভুক্ত থাকে। ভয়-ভিত্তিক কসরতগুলো ভয়ের মুখোমুখি হওয়ার দিকে মনোনিবেশ করে যেমন সাপ, পোকামাকড়, উচ্চতা অথবা বদ্ধ স্থান। সহনশীলতার কসরতগুলো প্রতিযোগীদের ঠান্ডা জলে ডুবে থাকা অথবা অস্বস্তিকর পরিবেশের সাথে মোকাবিলা করার মতো চরম পরিস্থিতি সহ্য করার ক্ষমতা পরীক্ষা করে।  এই অনুষ্ঠানে সাধারণত প্রতিটি কসরতের পরে একজন প্রতিযোগীকে নিষ্কাশন করে থাকে। যখন কোন প্রতিযোগী কসরতগুলো সম্পূর্ণ করতে ব্যর্থ হয় অথবা কসরতে খারাপ করে, সে প্রতিযোগী বাদ পড়ার আশঙ্কায় থাকে; অতঃপর সে প্রতিযোগী আরও চ্যালেঞ্জিং কসরতের মুখোমুখি হয়। চূড়ান্ত প্রতিযোগীগণ অনুষ্ঠানের ফাইনালে প্রতিদ্বন্দ্বিতা করে, যেখানে তারা সর্বশেষ কসরতের মুখোমুখি হয়, যার মাধ্যমে বিজয়ী প্রতিযোগী খতরোঁ কে খিলাড়ির শিরোপা জয়লাভ করে।  প্রতিযোগী  স্থান  প্রতিযোগী  পেশা  অবস্থা   ১  নিয়া শর্মা  অভিনেত্রী    ২  করন ওয়াহী  অভিনেতা     ৩  জেসমিন ভসীন  অভিনেত্রী     ৪  ভারতী সিং  কৌতুক অভিনেত্রী    ৫  আলী গনি  অভিনেতা     ৬  জয় ভানুশালী  অভিনেতা     ৭  হর্ষ লিম্বাচিয়া  প্রযোজক     ৮  করণ পটেল  অভিনেতা    ৯  রিথভিক ধানজানি  অভিনেতা     তথ্যসূত্র  বহিঃসংযোগ     বিষয়শ্রেণী:২০২০-এ ভারতীয় টেলিভিশন মৌসুম বিষয়শ্রেণী:কালার্স টিভির মৌলিক অনুষ্ঠান বিষয়শ্রেণী:ফিয়ার ফ্যাক্টর: খতরোঁ কে খিলাড়ি
সৈয়দ জামাত আলী শাহ সাহিব মুহাদ্দিস আলীপুরী  ( ১৮৩৪–১৯৫১) পাকিস্তানের শিয়ালকোটের আলীপুর শরীফে জন্মগ্রহণ করে, নকশবন্দিয়া সুফি দরবেশ এবং দক্ষিণ এশিয়ার ঐতিহ্যবাহী বেরলভী মুসলিমের গণনেতা ছিলেন। তিনি সুন্নি বেরলভী সংগঠন নিখিল ভারত সুন্নি কনফারেন্সের সভাপতি ও শহিদ গঞ্জে মসজিদের প্রধান নেতা ছিলেন। সুন্নি সুফি অনুসারীদের মধ্যে তাঁর অবস্থানের মাধ্যমে তিনি সরাসরি পাকিস্তান আন্দোলনে সমর্থন দিয়েছিলেন এবং এইজন্য তিনি পাকিস্তান আন্দোলনের প্রধান ধর্মীয় নেতাদের মধ্যে  অন্যতম।THE RELIGIOUS AND REFORMATIVE SERVICES OF RENOWNED SUFIS OF SILSILA-E-NAQSHBANDIA MUJADIDIA (1841-2000) Hussain, Mehrban (2008) PhD thesis, University of Karachi, Karachi  বই তাঁর দ্বারা মালফুজাত-ই-আমিরুল মিল্লাত: আ'লা হযরত পীর সাইয়্যিদ জামাত আলি শাহ মুহাদ্দিস আলিপুরী, উপদেশ। আমির-ই-মিল্লাত আউর অল ইন্ডিয়া সুন্নি কনফারন্স, পাকিস্তান আন্দোলনের সমর্থনে,  ১৯২৫-১৯৪৬ সালে ভারতে অনুষ্ঠিত বিভিন্ন সুন্নি কনফারেন্সে দেওয়া বক্তব্যগুলি। জরুরত-ই মুর্শিদ : ইরশাদাত, ইসলামি দৃষ্টিতে একজন 'মুর্শিদের' দরকার, একটি অ্যাধাত্মিক তরিকার অ্যাধাত্মিক নেতা।  তাঁর সম্পর্কে  মুহাম্মদ সাদিক কাসুরি দ্বারা ফয়যান-ই আমির মিল্লাত, পীর সৈয়দ জামাত আলী শাহের বিশিষ্ট কিছু শিষ্যের জীবনীসংক্রান্ত সংক্ষিপ্ত বিবরণ। মুহাম্মদ সাদিক কাসুরি দ্বারা মাকতাব-ই আমির-ই মিল্লাত, কিছু শিষ্যের চিঠিপত্র।  মুহাম্মদ সাদিক কাসুরি দ্বারা ইকবাল আউর আমির মিল্লাত, কবি-দার্শনিক মুহাম্মদ ইকবালের সাথে সম্পর্ক। সৈয়দ ইরতিজা আলী কিরমানি এবং খালিদ ইউসুফ আবিদী দ্বারা সিরাত-ই পাক হযরত পীর সৈয়দ জামাত আলি শাহ লাসানি, একটি জীবনী অধ্যয়ন।  তথ্যসূত্র  আরও দেখুন আবদুল হামিদ কাদেরী বদায়ুনী  সুফিবাদ  বিষয়শ্রেণী:পাকিস্তানি সুফি বিষয়শ্রেণী:আরব বংশোদ্ভুত পাকিস্তানি লোক বিষয়শ্রেণী:পাকিস্তানে সুফি মাজার বিষয়শ্রেণী:সুন্নি ইমাম বিষয়শ্রেণী:পারস্য পণ্ডিত বিষয়শ্রেণী:পাকিস্তান আন্দোলন বিষয়শ্রেণী:১৮৩৪-এ জন্ম বিষয়শ্রেণী:১৯৫১-এ মৃত্যু বিষয়শ্রেণী:ভারতে ইসলাম বিষয়শ্রেণী:সুফিবাদ বিষয়শ্রেণী:পাকিস্তানে ইসলাম বিষয়শ্রেণী:ভারতীয় দরগাহ বিষয়শ্রেণী:ভারতীয় সুফি বিষয়শ্রেণী:আরব বংশোদ্ভূত ভারতীয় ব্যক্তি বিষয়শ্রেণী:ভারতের সুফি মাজার বিষয়শ্রেণী:হানাফী ব্যক্তি বিষয়শ্রেণী:ইরানি পণ্ডিত বিষয়শ্রেণী:ভারতের স্বাধীনতা আন্দোলন বিষয়শ্রেণী:পাকিস্তানি মুসলিম বিষয়শ্রেণী:সুফি বিষয়শ্রেণী:সুন্নি সুফি
বন্ডিয়া ( ) কাতালান ভাষায় প্রকাশিত একটি সংবাদপত্র। এটি দুটি সংস্করণে প্রকাশিত হয়:   আন্দোরার রাজত্ব  লেইডা, কাতালোনিয়া, স্পেন  প্রকাশক গ্রুপ বন্ডিয়া। এটি কাতালানে একটি বিনামূল্যের অ্যান্ডোরীয় সংস্করণে সংবাদপত্রটি চালু হয়। ২০০৬ সালে এর প্রচলন ছিল ১৫,০০০ সাথে কাতালোনিয়ার লেইডায় আরেকটি সংস্করণ প্রকাশ করা শুরু করে।   বহিঃসংযোগ    Bondia Andorra সংস্করণ ওয়েবসাইট  Bondia Lleida সংস্করণ ওয়েবসাইট  আনুন্সিস অ্যান্ডোরা বিষয়শ্রেণী:স্পেনীয় ভাষার সংবাদপত্র বিষয়শ্রেণী:স্পেনের সংবাদপত্র বিষয়শ্রেণী:অ্যান্ডোরার সংবাদপত্র
মুখী গোবিন্দরাম প্রীতমদাস ছিলেন একজন ভারতীয় রাজনীতিবিদ। গোবিন্দরাম হায়দরাবাদ থেকে আসা এক বণিক ছিলেন।  ১৯৩৭ সালের নির্বাচনে তিনি সিন্ধু আইনসভায় একটি আসন পেয়েছিলেন।  আইনসভায় নির্বাচিত হওয়ার আগে তিনি পনেরো বছর হায়দরাবাদ পৌর কাউন্সিলের সদস্য ছিলেন। তিনি বিভিন্ন সমাজকল্যাণ সংস্থারও সভাপতিত্ব করেছিলেন।   গোবিন্দরাম বিধানসভায় সিন্ধ হিন্দু মহাসভার নেতা ছিলেন। নির্বাচনের পরে তিনি গোলাম হুসেন হিদায়েতুল্লাহর মন্ত্রিসভায় মন্ত্রী হিসাবে শপথ গ্রহণ করেছিলেন।   তিনি ১৯৪৬ সালের সিন্ধু আইনসভায় (যা মার্চ থেকে সেপ্টেম্বর ১৯৪৬ এর মধ্যে পরিচালিত হয়েছিল) উর্ধ সিন্ধু, সীমান্ত জেলার প্রতিনিধিত্ব করেছিলেন। http://www.pas.gov.pk/uploads/downloads/mpas_2nd_assembly.pdf   তথ্যসূত্র   বিষয়শ্রেণী:ভারতীয় বণিক বিষয়শ্রেণী:ভারতীয় ব্যবসায়ী বিষয়শ্রেণী:ভারতীয় রাজনীতিবিদ
ক্রান্তি ত্রিবেদী (২৮ সেপ্টেম্বর ১৯৩০ - ২৬ অক্টোবর ২০০৯) ২০ শতকের সবচেয়ে প্রসিদ্ধ হিন্দি ভাষার লেখকদের একজন।   জীবনী  ক্রান্তি ত্রিবেদী ১৯৩০ সালের ২৮ সেপ্টেম্বর রায়পুরে (ছত্তিশগড়) পণ্ডিত রবিশঙ্কর শুক্লার পরিবারে জন্মগ্রহণ করেন, যিনি ছিলেন মধ্যপ্রদেশের প্রথম মুখ্যমন্ত্রী। স্বতঃস্ফূর্ত আগ্রহ জাগানোর পাশাপাশি পাঠকদের হিন্দি সাহিত্য আরও পড়তে অনুপ্রাণিত করার জন্য তিনি সহজ ভাষা এবং আকর্ষণীয় বিষয়বস্তুর মাধ্যমে সাহিত্যের বিভিন্ন ধরনে তার লেখার দক্ষতা প্রদর্শন করেছিলেন।  সাপ্তাহিক হিন্দুস্তান, ধর্মযুগ, কাদম্বনী, নবনীত, সারিকা ইত্যাদির মতো জনপ্রিয় হিন্দি পত্রিকায় প্রকাশিত গল্পে তার লেখায় ভাষার সরলতা, সহজ প্রবাহ এবং বিষয়ের প্রাসঙ্গিকতা স্পষ্ট। তার সবচেয়ে সফল এবং জনপ্রিয় গল্প ছিল 'ফুলোঁ কো কেয়া হো গয়া', এটি ইন্টারনেটের প্রকাশ প্রোগ্রামে অন্তর্ভুক্ত হওয়া প্রথম ব্যক্তিদের মধ্যে একজন হিসেবে তার আলাদা পরিচয় প্রতিষ্ঠা করেছে। হিন্দি প্রচার এবং নারী সম্পর্কিত সমস্যাগুলো ছিল তার সমস্ত লেখার দুইটি ভিত্তি।  ক্রান্তি ত্রিবেদীর প্রথম ছয়টি উপন্যাস হিন্দিতে আগ্রহ সৃষ্টির পাশাপাশি হিন্দি সাহিত্য প্রচারে মাইলফলক হিসেবে প্রমাণিত হয়েছে। পরবর্তীতে পৌরাণিক উপন্যাসে তিনি নারীর বিচিত্র আবেগকে তুলে ধরেছেন। শগুন পক্ষী, কৃষ্ণপক্ষ, অমৃত ঘাট, মোহভঙ্গ, বুন্দ বুন্দ অমৃত, এবং আঠবাঁ জন্ম হলো তার শক্তিশালী সামাজিক উপন্যাস যেখানে নারীর সমস্যাগুলোকে অত্যন্ত সহানুভূতির সাথে তুলে ধরা হয়েছে। তার জীবদ্দশায়, তিনি ৪০ টিরও বেশি বই বের করেছেন এবং পাঁচটি অপ্রকাশিত পাণ্ডুলিপি রেখে গেছেন। এরকমই একটি অপ্রকাশিত পাণ্ডুলিপি, 'লতা অর বৃক্ষ' নামে সম্প্রতি ২৯শে অক্টোবর ২০১০-এ দিল্লির মুখ্যমন্ত্রী প্রকাশিত ও উন্মোচিত করেছিলেন। তার আগে, আরেকটি অপ্রকাশিত পাণ্ডুলিপি, 'মুস্করাতি লড়কি' উত্তর প্রদেশের রাজ্যপাল দ্বারা লখনউতে প্রকাশিত হয়েছিল।  ফুলোঁ কা স্বপ্ন গল্পটি জাতিগত বৈষম্য সম্পর্কিত সমস্যাগুলোর প্রতিকারের গল্প। 'অশেষ' উপন্যাসে স্বাধীনতা আন্দোলনে জমিদারদের ভূমিকা তুলে ধরা হয়েছে। 'আগম'-এ প্রাচ্য ও পাশ্চাত্য সংস্কৃতির মধ্যে সংঘর্ষ বর্ণনা করা হয়েছে যা এই দুই সংস্কৃতির মধ্যে সম্প্রীতি প্রতিষ্ঠার ওপর জোর দেয়। 'ম্যায় অর মেরা সময়' উপন্যাসটি তার পিতা পণ্ডিত রবিশঙ্কর শুক্লার জীবনী। 'অতিশিক্ষণ' হলো স্বতঃস্ফূর্ত অনুভূতিতে উদ্ভাসিত একটি কবিতার সংকলন। 'পাত্তে কি নব', 'মিঠি বোলি,' 'পিলি হাভেলি' এবং 'কুট কুটচুহা, 'নানহে জাসুস' শিশুদের জন্য তার লেখা জনপ্রিয় কিছু গল্প। প্রাকৃতিক, সরল, আকর্ষণীয় এবং স্পর্শকাতর হওয়া সত্ত্বেও তার সমস্ত কাজে মানবতার জন্য মূল্যবান বার্তা রয়েছে।  ক্রান্তি ত্রিবেদী ২০০২ সালের জন্য হিন্দি সেবা সম্মানের মতো অনেক পুরস্কার পেয়েছেন এবং উত্তর প্রদেশ সরকারের উত্তরপ্রদেশ সংস্থা দ্বারা ২০০২ সালে তাকে "পণ্ডিত দীনদয়াল উপাধ্যায় পুরস্কার" প্রদান করা হয়েছে। এছাড়াও তিনি ইউনেস্কো কর্তৃক 'রাষ্ট্রীয় হিন্দি সেবা সহস্রাব্দ সম্মান' এবং মধ্যপ্রদেশ সরকারের রাষ্ট্রভাষা প্রচার সমিতি কর্তৃক 'নারী লেখন পুরস্কার' লাভ করেন। ২০১০ সালে ভারত সরকার তার সম্মানে একটি স্মারক ডাকটিকিট জারি করে।   উল্লেখযোগ্য উপন্যাস    আনোখা আরোহি কাসরাওয়াদ (২০০৩)  ভূমিজা (১৯৯৬)  গঙ্গাদত্ত (১৯৯৮)  আথভা জনম (১৯৯৮)  আগম  চির কল্যাণী (১৯৯৪)  অতিথি ক্ষন (১৯৮৫)  বাহে সাউ গঙ্গা  উত্তরাধিকারী  রাঘবপ্রিয় রাধিকা মহভং  কৃষ্ণপক্ষ  অমৃতঘাট  সগুনপঞ্চি  ফলন কা স্বপ্ন  তপস্বিনী   তথ্যসূত্র   বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:হিন্দি ভাষার লেখক বিষয়শ্রেণী:২০০৯-এ মৃত্যু বিষয়শ্রেণী:১৯৩০-এ জন্ম
নাইট স্টেজ (    ) হলো ২০২৫ সালে মুক্তিপ্রাপ্ত একটি ব্রাজিলীয় কামোদ্দীপক থ্রিলার চলচ্চিত্র যা মার্সিও রিওলন এবং ফিলিপে মাতজেম্বাচার কর্তৃক পরিচালিত হয়েছে। চলচ্চিত্রটিতে একজন অভিনেতা এবং একজন রাজনীতিবিদের কাহিনী তুলে ধরা হয়েছে, যারা একটি গোপন সম্পর্কে জড়িয়ে পরে এবং দ্রুতই একসাথে প্রকাশ্য স্থানে যৌন মিলনের জন্য তাদের আকর্ষণের দিকটি আবিষ্কার করে।  ২০২৫ সালের ১৪ই ফেব্রুয়ারী ৭৫তম বার্লিন আন্তর্জাতিক চলচ্চিত্র উৎসবের প্যানোরামা বিভাগে চলচ্চিত্রটির বৈশ্বিক প্রিমিয়ার হয়।  চলচ্চিত্রটি টেডি অ্যাওয়ার্ডের জন্যও মনোনীত হয়েছিল।    অভিনেতা   মাতিয়াস চরিত্রে গাব্রিয়েল ফারিয়াস  রাফায়েল চরিত্রে সিরিলো লুনা  ফাবিও চরিত্রে হেনরিকে বারেইরা  কামিলো চরিত্রে ইভো মুলার  পামেলা আলমেদার চরিত্রে কায়া রদ্রিগেস  লারিসা চরিত্রে লারিসা সাঙ্গুইনে  সোফিয়া আলকানতারা চরিত্রে গাব্রিয়েলা গ্রেকো  ডা. ওতাভিও চরিত্রে আন্তোনিও জামানস্কি   মুক্তি  ২০২৫ সালের ১৪ই ফেব্রুয়ারি ৭৫তম বার্লিন আন্তর্জাতিক চলচ্চিত্র উৎসবের প্যানোরামা বিভাগে নাইট স্টেজের বৈশ্বিক প্রিমিয়ার হয়   ২০২৪ সালের ডিসেম্বরে, বার্লিন-ভিত্তিক এম-অ্যাপিল চলচ্চিত্রটির বিপণন স্বত্ব কিনে নেয়।   ২০২৫ সালের ২৯শে মার্চ ৩৯তম বিএফআই ফ্লেয়ার: লন্ডন এলজিবিটিকিউআইএ+ চলচ্চিত্র উৎসবের সমাপনী রাতের গালা হিসেবে যুক্তরাজ্যে চলচ্চিত্রটির প্রিমিয়ার হয়েছিল।    পুরস্কার  পুরস্কার তারিখ বিভাগ প্রাপক ফলাফল  বার্লিন আন্তর্জাতিক চলচ্চিত্র উৎসব ২৩ ফেব্রুয়ারি ২০২৫ সেরা পূর্ণদৈর্ঘ্য চলচ্চিত্রের জন্য প্যানোরামা দর্শক পুরস্কার মার্সিও রিওলন এবং ফিলিপে মাতজেম্বাচার  সেরা পূর্ণদৈর্ঘ্য চলচ্চিত্রের জন্য টেডি পুরস্কার    তথ্যসূত্র    বহিঃসংযোগ       Night Stage at Berlinale  বিষয়শ্রেণী:এলজিবিটিকিউ সম্পর্কিত থ্রিলার চলচ্চিত্র বিষয়শ্রেণী:সমকামী পুরুষ সম্পর্কিত চলচ্চিত্র বিষয়শ্রেণী:২০২৫-এর রোমাঞ্চকর চলচ্চিত্র বিষয়শ্রেণী:২০২৫-এর চলচ্চিত্র
বামুনারি ভারতের পশ্চিমবঙ্গ রাজ্যের হুগলি জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বামুনারি শহরের জনসংখ্যা হল ৬৯১৩ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে বামুনারি এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বহিঃসংযোগ  বিষয়শ্রেণী:পশ্চিমবঙ্গের শহর বিষয়শ্রেণী:হুগলি জেলার শহর ও নগর বিষয়শ্রেণী:কলকাতার পাড়া বিষয়শ্রেণী:কলকাতা মহানগর অঞ্চল
কাজী আফসারউদ্দীন আহমদ (২৪ সেপ্টেম্বর ১৯২১ - ২৬ মার্চ ১৯৭৫) একজন বাংলাদেশী সাংবাদিক এবং লেখক ছিলেন। তার রচিত চর ভাঙা চর উপন্যাসের জন্য ১৯৬৬ সালে সাহিত্যে বাংলা একাডেমী পুরস্কার লাভ করেন।   জন্ম ও প্রথম জীবন  কাজী আফসারউদ্দীন আহমেদ ২৪ সেপ্টেম্বর ১৯২১ সালে চাটমোহর, পাবনা জেলা, পূর্ববাংলা, ব্রিটিশ ভারততে জন্মগ্রহণ করেন। তিনি চট্টগ্রাম কলেজিয়েট স্কুল এন্ড কলেজ এ পড়াশোনা করেন। পৈত্রিক নিবাস ছিল মানিকগঞ্জের কতল গ্রামে। পিতা আফাজ উদ্দিন আহমদ ছিলেন একজন পুলিশ কর্মকর্তা। গ্রামের বাড়িতে সবাই তাকে সুরুজ নামেই ডাকতো। চট্টগ্রাম কলেজিয়েট স্কুলে নবম শ্রেণিতে অধ্যয়নকালে তার প্রাতিষ্ঠানিক শিক্ষার সমাপ্তি ঘটে। । লেখা পড়ার পাশাপাশি তিনি গল্প, কবিতা, উপন্যাসসহ বিভিন্ন ধরনের বই পড়তেন।   কর্মজীবন  কাজী আফসারউদ্দীন আহমেদ কলকাতায় সাংবাদিক হিসেবে কাজ শুরু করেন। ১৯৪১ থেকে ১৯৪৬ সাল পর্যন্ত মৃত্তিকা  নামে একটি দ্বিমাসিক সাহিত্যপত্র সম্পাদনা করেন। ১৯৪৩ সাল থেকে ১৯৪৪ সাল পর্যন্ত তিনি মাসিক সওগাত ও সাপ্তাহিক দেশের কথা পত্রিকার সঙ্গে জড়িত ছিলেন। ১৯৪৫সাল থেকে ১৯৪৭ সাল পর্যন্ত তিনি মাসিক মোহাম্মদীর ভারপ্রাপ্ত সম্পাদক ছিলেন।  আফসারউদ্দীন আহমদ ভারত বিভাজনের ১৯৪৭ সালে ঢাকায় ফিরে আসেন এবং তার সম্পাদনায় দৈনিক সংবাদপত্র জিন্দেগী প্রকাশ করেন। তিনি দৈনিক ইনসাফ পত্রিকার ভারপ্রাপ্ত সম্পাদক ছিলেন। ১৯৫১ সালে সরকারের তথ্য বিভাগে জ্যেষ্ঠ উপ-সম্পাদক পদে যোগ দেন। ওই সময় থেকে ১৯৭২ সাল পর্যন্ত তিনি তথ্য বিভাগ থেকে প্রকাশিত বাংলা সাপ্তাহিক পাক সমাচার এবং শিশু কিশোর সাময়িকী নবারুণ পত্রিকার সম্পাদক ছিলেন।   সাহিত্যকর্ম  মাত্র চৌদ্দ বছর বয়সে তার প্রথম উপন্যাস বের হওয়ার সাথে সাথে ই তিনি কলকাতার ‘সন্দেশ’, ‘মৌচাক’, ‘রামধনু’ ও ‘কৃষক’ পত্রিকার ছোটদের পাতা চাঁদের হাটে গল্প, কবিতা,ছড়া, উপন্যাস, ও প্রবন্ধ লিখতে শুরু করেন। এর পাশাপাশি তিনি বড়দের জন্য রাজনীতি, ভ্রমণ কাহিনি ও প্রবন্ধ লিখতে শুরু করেন । ফলে তার খ্যাতির আলোকচ্ছটা ছড়িয়ে পড়ে চারদিকে । তার লেখা প্রায় ৬০ টি বই প্রকাশিত হয়েছে। যার মধ্যে নয়টি ই ছিল উপন্যাস। গ্রন্থিত হয়নি এমন পাণ্ডুলিপির সংখ্যা ৪০ টি । যার মধ্যে আছে গল্প, উপন্যাস, নাটক, জীবনী ও প্রবন্ধের পাণ্ডুলিপি। ‘চর ভাঙ্গার চর’ উপন্যাস টি তার অনবদ্য সৃষ্টি ।   পুরস্কার  ১৯৫১ সালের তার রচিত চর ভাঙা চর উপন্যাসের জন্য ১৯৬৬ সালে সাহিত্যে বাংলা একাডেমী পুরস্কার লাভ করেন।   মৃত্যু  কাজী আফসারউদ্দীন আহমেদ ২৬ মার্চ ১৯৭৫ সালে ঢাকায় তার মৃত্যু হয়।    আরও দেখুন    বাংলা একাডেমি সাহিত্য পুরস্কার বিজয়ীদের তালিকা (১৯৬০-৬৯)  সৈয়দ শামসুল হক  আসকার ইবনে শাইখ   তথ্যসূত্র   বিষয়শ্রেণী:বাংলাদেশী পুরুষ লেখক বিষয়শ্রেণী:বাংলাদেশী সাংবাদিক বিষয়শ্রেণী:পাবনা জেলার ব্যক্তি বিষয়শ্রেণী:১৯৭৫-এ মৃত্যু বিষয়শ্রেণী:১৯২১-এ জন্ম বিষয়শ্রেণী:কথাসাহিত্যে বাংলা একাডেমি সাহিত্য পুরস্কার বিজয়ী বিষয়শ্রেণী:বাংলাদেশী পুরুষ ঔপন্যাসিক বিষয়শ্রেণী:মানিকগঞ্জ জেলার ব্যক্তি বিষয়শ্রেণী:২০শ শতাব্দীর সাংবাদিক বিষয়শ্রেণী:বাঙালি লেখক বিষয়শ্রেণী:পাকিস্তানি লেখক
অনন্ত গ্রুপ (  ) ঢাকায় অবস্থিত একটি বাংলাদেশী গার্মেন্টস কোম্পানি।   ইতিহাস  অনন্ত গ্রুপকে ১৯৯২ সালে ঢাকায় হুমায়ুন জহির দ্বারা একটি রপ্তানিমুখী তৈরি পোশাক প্রস্তুতকারক হিসেবে প্রতিষ্ঠিত হয়েছিল। জহিরের মৃত্যুর পর তার স্ত্রী কামরুন নাহার জহির কোম্পানির হাল ধরেন। তিনি তাদের দুই সন্তান আসিফ জহির এবং শরীফ জহির দ্বারা সমর্থিত, যারা তাকে অনন্ত গ্রুপ চালাতে সাহায্য করেন।   ২০১৬ সালে, কোম্পানিটি একটি ইকমার্স সাইট হিসেবে Sindabad.com চালু করে।   ১৯ ফেব্রুয়ারি ২০১৮-এ অনন্ত গ্রুপ জিরো গ্র্যাভিটিতে বিনিয়োগ করেছে যা sindabad.com এবং Kiksha.com এর হোল্ডিং কোম্পানি, যে দুটিই বাংলাদেশে ইকমার্স সাইট।  এপ্রিল ২০১৯-এ, আসিফ জহির ব্যবস্থাপনাকে প্রবাহিত করার জন্য গ্রুপের সাতটি ইউনিটকে একীভূত করার পরিকল্পনা ঘোষণা করেছিলেন।   ২০১৯ সালে, গ্রুপগুলোর বার্ষিক টার্নওভার ৩০০ মিলিয়ন মার্কিন ডলার ছাড়িয়েছে। এটি একটি সবুজ কারখানা পরিচালনা করে।  বাংলাদেশ অর্থনৈতিক অঞ্চল কর্তৃপক্ষ কর্তৃক ৫০ বছরের লিজের মাধ্যমে মিরসরাই অর্থনৈতিক অঞ্চলে ছয়টি কারখানা স্থাপনের জন্য কোম্পানিটিকে চট্টগ্রামে ২৫০ একর জমি দেওয়া হয়।  কোম্পানিটি সাইটটির উন্নয়নে ৩৫ বিলিয়ন টাকা বিনিয়োগের পরিকল্পনা ঘোষণা করেছে।  ২০১৯ সালের জুলাই মাসে, কামরুন নাহার জহিরকে বার্ষিক বাংলাদেশ বিজনেস অ্যাওয়ার্ড দ্বারা আউটস্ট্যান্ডিং ওম্যান ইন বিজনেস অ্যাওয়ার্ড প্রদান করা হয়, যা ডেইলি স্টার এবং ডিএইচএল এক্সপ্রেস দ্বারা আয়োজিত হয়।  তিনি জাতিসংঘের টেকসই উন্নয়ন লক্ষ্যমাত্রায় অবদানের জন্য উদ্যোক্তা সংস্থার বাংলাদেশ অধ্যায় থেকে একটি পুরস্কারের জন্য মনোনয়নও পেয়েছেন।   অনন্ত গ্রুপ ১৬ অক্টোবর ২০২০-এ চট্টগ্রাম রপ্তানি প্রক্রিয়াকরণ অঞ্চলে অন্তর্বাস তৈরির জন্য একটি কারখানায় ২৫ মিলিয়ন মার্কিন ডলার বিনিয়োগ করার পরিকল্পনা ঘোষণা করেছে  গ্রুপটির ইতিমধ্যেই সাইটে পাঁচটি কারখানা রয়েছে।  দুই মনোনীত পরিচালক, খালিদ কাদির এবং অ্যান্ডারস স্টেন্ডবেকেন, যথাক্রমে বাংলাদেশ এবং সিঙ্গাপুরের ব্রুমার অ্যান্ড পার্টনারস অ্যাসেট ম্যানেজমেন্টের সিইও, তারা অনন্ত গ্রুপের পরিচালনা পর্ষদে দায়িত্ব পালন করছেন।    সাবসিডিয়ারি    জেড অ্যান্ড জেড ইনটিমেটস লিমিটেড   অনন্ত অ্যাপারেলস লিমিটেড   অনন্ত ডেনিম টেকনোলজি লিমিটেড   অনন্ত ক্যাজুয়ালওয়্যার লিমিটেড   ইউনিভার্সাল মেনওয়্যার লিমিটেড   অনন্ত হুয়াক্সিয়াং লিমিটেড   ডিএনভি ক্লোথিং লিমিটেড   অনন্ত টেরেসেস   তথ্যসূত্র   বিষয়শ্রেণী:বাংলাদেশের সম্মিলিত কোম্পানি বিষয়শ্রেণী:ঢাকা ভিত্তিক প্রস্তুতকারক কোম্পানি বিষয়শ্রেণী:১৯৯২-এ বাংলাদেশে প্রতিষ্ঠিত